**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјодеслтво, шумарство и водостопантво |
| Назив на предлогот на закон: | Предлог на Закон за водостопанство |
| Одговорно лице и контакт информации: | Кадир Саких, Директор на Управа за водостопанство |
| Вид на Извештај | [ ] Нацрт[ ] Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА[ ] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Не |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[ ] Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

**1. Опис на состојбите во областа и дефинирање на проблемот**

*1.1 Опис на состојбите*

Во насока на подобрување на ефикасноста на работењето и функционирањето на постоечките водостопанства, а по насока на Владата неопходно е да се формира Акционерското друштво кое како највисок субјект во структурата ќе биде надлежно за зајакнување на капацитетите и имплементација на идните активности во рамки на секторот водостопанство. Новоформираното друштво ќе ги преземе дејностите кои се во надлежност на досегашните водостопанства со што ќе се централизира работењето. Претежните дејности на Друштвото се дејности од јавен интерес, односно снабдување со вода за наводнување и одводнување на земјиште и изградба и тековно и инвестициско одржување на системите. Со цел остварување дополнителни приходи и зголемена економска исплатливост на работењето на друштвото се предвидува можноста АД да може покрај основната дејност да врши и дополнителни дејности.

*1.2 Причини за проблемите кои се предмет на разгледување*

Постоечките водостопанства согласно постоечкиот Закон за водостопанствата управуваат со инфраструктурата за наводнување и одводнување во рамки на своето подрачје на дејствување. Поголемиот дел од водостопанствата функционираат добро, односно остваруваат приходи за тековно работење и одржување на системите за наводнување и одводнување со цел да се обезбеди квалитетна и навремена услуга до крајните корисници. Но, некои од водостопанствата не се во можност да остварат доволно приходи ниту за основното тековно одржување. Генералниот и заеднички проблем на сите водостопанства, а со тоа и на целокупноста на системите за наводнување и одводнување е неможноста да се остварат доволно средства за инвестициони вложувања во системите и да се овозможат предуслови за зголемени површини за наводнување, односно зголемување на процентот на искористеност на системите за наводнување.

**2. Цели на предлог регулативата**

*Целта на Предлог Законот за водостопанство е да се централизира управувањето со системите за наводнување и одводнување преку формирање на АД Водостопанство на Република Македонија во државна сопственост и подружници, односно постоечките водостопанства да прерасната во подружници. Со централизацијата ќе се овозможи поголема контрола од страна на државата во поглед на детектирање на проблемите и превземање на мерки за нивно надминување, како и остварување на соодветни стратегии, програми и активноати за инвестицино вложување во системите со цел поголема искористеност на изградените системи, но инвестирање и во нови системи за наводнување/одводнување.*

**3. Можни решенија (опции)**

*3.1 Опис на решението „не прави ништо“*

*Доколку не се превземе ништо тогаш ќе продолжи постоечката состојба на проблематично управување со системите за наводнување/одводнување пред се во поглед на нивната физичка состојба, без можност водостопанствата да превземат некои поголеми инвестициони активности за нејзино подобрување.*

*3.2 Опис на можните решенија (опции) за решавање на проблемот*

*Можно решение на проблемот е да се формира АД Водостопанство со соодветен број на подружници согласно постоечките водостопанства и системите кои се опфатени во рамки на нивните подрачја на дејствување.*

1. **Проценка на влијанијата на регулативата**

 *Можни позитивни и негативни влијанија од секоја од опциите:*

* 1. *Економски влијанија*

*Економските влијанија би се согледале во можноста државата да инвестира во системите за наводнување и со тоа да се подобри нивната физичка состојба, што е услов за зголемивање на наводнуваните површини и остварување на поголеми приходи од основната дејност, но и можност да се остваруваат приходи и од дополнителни дејности, како што се* ископ на песок, чистење на патишта вон сезона, соработка со општините и сл. Со подобреното управување со системите за наводнување и зголемувањето на наводнуваните површини економските ефекти ќе се одразат и на крајните корисници преку обезбедуавње на подобра услуга за наводнување а, со тоа обезбедување на услови за поквалитетно земјоделско производство и поголеми приноси и приходи од вршење на земјоделска дејност.

*4.2 Фискални влијанија*

*Согласно Предлогот на Законот за водостопанство предвидено е Владата на Република Македонија да обезбеди паричен влог во износ од 100.000 евра.*

*4.3 Социјални влијанија*

*Со основањето на АД Водостопанство на Република АМкедониај во државна сопственост постоечките водостопанства ќе прераснат во подружници со псотоечкиот број на вработени со што нема да се создадат неповолни социјални влијанија.*

*4.4 Влијанија врз животната средина*

*Предлог Законот за водостопаснтво ќе биде усогласен со постоечкиот Закон за водите чија надлежност во спроведувањето ја има Министерство за животна средина и просторно планирање, односно се имаат во предвид сите одредби за зачувуввање на животната средина при користењето на ресурсот вода за шпотребите за наводнуавњето и одводнуавњето на земјоделските површини.*

*4.5 Административни влијанија и трошоци –*

*а) трошоци за спроведување*

 *Владата на Република Македонија ќе обезбеди паричен влог во износ од 100.000 евра*

*б)трошоци за почитување на регулативата*

*Нема.*

**5. Консултации**

*5.1 Засегнати страни и начин на вклучување*

*Во изработката на Предлог Законот за водостопанство беа вклучени* претставници од Канцеларијата на Претседателот на Владата; Кабинетот на заменик претседателот на Владата задолжен за економски прашања и координација на економските ресори; Министерството за земјоделство, шумарство и водостопанство; Министерство за финансии; Министерство за економија; Министерство за правда и Министерство за животна средина и просторно планирање.

*5.2 Преглед на добиените и вградените мислења*

*5.3 Мислењата кои не биле земени предвид и зошто*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

*Позитвни влијанија:*

* *Поголема контрола од страна на државата во поглед на спроведување на стратегиите, програмите и активностите во поглед на управувањето со системите за наводнување и одводнување*
* *Поголема можност за инвестирање во постоечките и изградба на нови системи за наводнување/одводнување*
* *Можност за остварување на дополнителни приходи од дополнителните дејности*

*6.2 Ризици во спроведувањето и примената на секое од можните решенија (опции)*

* *Ненавремено и во недоволен број вработување на дополнителен број на работници во оние подружници каде ќе дојде до укинување на водните заедници и со самото тоа се јави потреба од нови вработувања во соодветната подрушница во рамки на чие подрачје на дејствување се укинати водни заедници*
* *Нерамноправен статус на одржливите водостопанства и оние кои не остваруваат доволно приходи, односно субвенционирањето на едни системи од страна на други кое може да доведе до намалување на мотивираноста во работењето на подружниците кои остваруваат задоволителни приходи.*
* *Укинувањето на водните заедници формирани согласно потребите за реализација на меѓународни договори (регинот на Гевгелија)*

*6.3 Препорачано решение со образложение*

*Носење на нов Закон за водостопанства согласно кој ќе се формира АД Водостопанство на Република Макеоднија во државна сопственост. Со неговото формирање ќе се овозможи централизирано поврзување на постоечките водостопанства преку нивна трансформација во подружници. Одржливото управување со системите за наводнување/одводнување во поглед на остварување на стратешки дефинирани цели за секторот наводнување/одовднување во Република Македонија, како и подобрување на условите за земјоделско производство и зголемено земјоделско производство како резултат на подобрено наводнување/одводнување се очекуваните ефекти од препорачаното решение. Зголемувањето на учеството на наводнуваното земјоделие во вкупното земјоделско производство е приоритет во носењето на овој закон.*

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

* *Закон за водни заедници*

*7.2 Потребни подзаконски акти и рок за нивно донесување*

* *Статут на АД Водостопанство*
* *Правилник за внатрешна систематизација*

*7.3 Органи на државната управа, државни органи и други органи надлежни за спроведување*

* *Управа за водостопанство надлежна за надзор над работењето на АД водостопанство*

*7.4 Активности за обезбедување на ефикасно спроведување на предлогот на закон*

* *Навремено носење на Законот за водостопанство и другата подзаконска регулатива со цел да се обезбедат услови за непречено одвивање на активностите на наводнувањето/одводнуавњето за престојната сезона за наводнуавње 2015 година.*

**8. Следење и евалуација**

*8.1 Начин на следење на спроведувањето*

*Следењето на спроведувањето на Законот за водостопанство ќе го врши Управа за водостопанство како орган во состав на Минситерство за земјдоеслтво, шумарство и водостопанство.*

*8.2 Евалуација на ефектите од предлогот на закон и рокови*

*Евалуацијата на ефектите од предлогот на зконот за водостопанство ќе се врши согласно добиените сознанија од следењето на спроведувањето на истиот од страна на Управата за водостопанство во рамки на Министерство за земјдоеслтво, шумарство и водостопанство во период од една година од неговото стапување во сила.*

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_ ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**